Ertsrudberget naturreservat

Ertsrudberget naturreservat er et naturreservat nord i Nes kommune i Akershus og Sør-Odal i Innlandet. Området ble vernet i 2017 og er 1610 hektar stort. Berggrunnen er for det meste granittisk gneis, mens løsmassene utgjøres av morene og noe myr. Vegetasjonen domineres av blåbærgranskog, med noe innslag av lavskog og fattig myrvegetasjon. Området har stor betydning som levested for blant annet sjeldne lav- og sopparter som er avhengig av skog med lang kontinuitet. Referanser